ප්‍රියාමණි

ප්‍රියා වසුදේව් මණි අයියර් (උපත 1984 ජූනි 4) හෙවත් ප්‍රියාමණි යන වේදිකා නාමයෙන් හැඳින්වෙන්නේ කන්නඩ, මලයාලම්, දෙමළ, තෙලිඟු සහ හින්දි භාෂා චිත්‍රපයවල රංග‍නයේ යෙදෙන ඉන්දියානු චිත්‍රපට නිළියක සහ හිටපු නිරූපිකාවකි. කලාපීය ඉන්දියානු චිත්‍රපටවලින් සිය වෘත්තිය ‍ගොඩනගා ගත් ඇය වෙනස්-භාෂා චිත්‍රපටවලින් ජාතික චිත්‍රපට සම්මානයක් සහ ෆිල්ම්ෆෙයාර් සම්මාන තුනක් හිමි කරගෙන ඇත.

බැංගලෝරයේ උපත ලබා හැදී වැඩුණු ප්‍රියාමණි චිත්‍රපට රංගන වෘත්තිය අවතීර්ණ වීමට පෙර නිරූපිකාවක ලෙස කටයුතු කළා ය. 2003දී ඇය රංගන ක්ෂේත්‍රයට පිවිසියේ තෙලිඟු චිත්‍රපටයක් වූ එවරේ අටගාඩු (2003) චිත්‍රපටයේ ප්‍රධාන චරිතයක් නිරූපණය කිරීමෙනි. කෙසේනමුත් මෙම චිත්‍රපටය බොක්ස් ඔෆීස් අතින් සාර්ථක නොවී ය. ඇය පුළුල් අවධානයට ලක්වූයේ 2007දී දෙමළ චිත්‍රපටයක් වූ පරුතිවීරන් චිත්‍රපටයේ මුත්තලගු නම් ගම්බද යුවතියගේ චරිතය නිරූපණය කිරීම හේතුවෙනි. මේ වෙනුවෙන් ඇය හොඳම නිළිය සඳහා ජාතික චිත්‍රපට සම්මානය සහ හොඳම නිළිය සඳහා ෆිල්ම්ෆෙයාර් සම්මානය - දෙමළ යන සම්මාන හිමි කරගත්තා ය. එම වර්ෂයේම ඇය තෙලිඟු සිනමාව තුළ ආර්ථික අතින් සාර්ථකත්වයට පත්වූයේ එස්. එස්. රාජමෞලි අධ්‍යක්ෂණය කළ යමදොංගා චිත්‍රපටය තුළිනි. 2008දී, ප්‍රියාමණි විචාරක පැසසුමට ලක්වූයේ මලයාලම් චිත්‍රපටයක් වූ තිරක්කතාහි මාලවිකා චරිතය නිරූපණය කිරීම නිසායි. ඒ වෙනුවෙන් ඇය හොඳම නිළිය සඳහා ෆිල්ම්ෆෙයාර් සම්මානය - මලයාලම් සම්මානය ද හිමි කරගත්තා ය. අනුයාත වර්ෂයේ දී, ඇය කන්නඩ චිත්‍රපට ක්ෂේත්‍රය වෙත ප්‍රවිෂ්ඨ වූයේ රාම් චිත්‍රපටය තුළිනි. මෙය ද ආර්ථික සහ විචාරක අතින් සාර්ථකත්වයට පත් විය. ප්‍රියාමණි ඇගේ බොලිවුඩ් ආගමනය සනිටුහන් කළේ මණි රත්නම්ගේ ද්වීභාෂා දෙමළ සහ හින්දි චිත්‍රපට යුගලක් වූ පිළිවෙලින් රාවන් සහ රාවණන් චිත්‍රපට තුළිනි. තායි චිත්‍රපටයක් වූ Alone පාදක කරගනිමින් 2012දී නිර්මාණය වූ චාරුලතා චිත්‍රපටය තුළ ඇය නිරූපණය කළ දෙබිඩි නිවුන් යුවතියන්ගේ චරිතය හේතුවෙන් ඇය විචාරක පැසසුම් ලද්දා ය. මේ හේතුවෙන් ඇයට ෆිල්ම්ෆෙයාර් සම්මාන උළෙලේ හොඳම නිළිය සම්මානය තෙවන වරටත් හිමි කරගැනීමට හැකි විය.

මුල්කාලීන දිවිය
ප්‍රියාමණි උපත ලැබූයේ බැංගලෝරයේ දෙමළ භාෂා කථාකරන පවුලකට ය. ඇගේ දෙමාපියන් වූයේ වසුදේව මණි අයියර් සහ ලතා මණි අයියර් ය. පාසල් වියේ දී ඇය කාංචීපුරම් සේද, එරෝඩ් සේද සහ ලක්ෂ්මී සේද සඳහා නිරූපිකාවක ලෙස කටයුතු කළා ය. 12වන පන්තියේ සිටින විට, දෙමළ අධ්‍යක්ෂක භාරතීරාජ විසින් ඇයව සිනමාවට හඳුන්වා දෙන ලදී. පාලක්කඩ්හි දෙමළ අයියර් පවුලකින් පැවතෙන ඇගේ පියාට කෙසෙල් ව්‍යාපාරයක් ඇත. තිරුවනාථපුරම්වලින් පවැත එන ඇගේ මව වන ලතාමණි හිටපු බැඩ්මින්ටන් ක්‍රීඩිකාවක වන අතර යුනියන් බැංකුවේ බැංකු කළමනාකාරිණියක විය. ඇගේ වැඩිමහල් සොයුරා වන විශාඛ් සිය පියාගේ කෙසෙල් ව්‍යාපාරයට දායක වෙමින් සිටියි. පාසල් කාලයේ දී ඇය විෂය බාහිර කටයුතු සහ ක්‍රීඩා සඳහා ක්‍රියාකාරීව දායක වී තිබේ. ඇය කර්ණාටක ගායිකාවක වන කමලා කෛලාස්ගේ මිණිපිරිය ද වේ. චිත්‍රපට නිළි විද්‍යා බාලන්ගේ ඥාති සොයුරියක වන ප්‍රියාමණි, පිළිවැයුම් ගායිකා මල්ගුඩි ශුභාගේ ලේලියක ද වේ.Priya Mani – Interview. Behindwoods.com. Retrieved on 5 July 2011.

ප්‍රියාමණි සිය පාසල් අධ්‍යාපනය හදාළේ ශ්‍රී ඕරෝබින්දෝ අනුස්මරණ පාසල වෙතිනි. ඇය ජේ. සී. මාවතේ බිෂොප් කොට්න් විමෙන්’ස් කොලීජියට ද ඇතුළත් වී ඇත. සිය පාසල් අධ්‍යාපනය හැදෑරීමෙන් පසු, ප්‍රියාමණි මුද්‍රිත වෙළඳ දැන්වීම් සඳහා නිරූපිකාවක ලෙස පෙනීසිටියා ය. වර්තමානය වන විට, ප්‍රියාමණි මනෝවිද්‍යාව පිළිබඳ ශාස්ත්‍රවේදී උපාධිය හදාරමින් සිටින්නී ය.

වෘත්තිය

මුල්කාලීන වෘත්තිය
ඇය සිය චිත්‍රපට වෘත්තිය ආරම්භ කළේ කණ්ගලාල් කෛතු සෙයි චිත්‍රපටයේ වසීගරන් සමග රංගනයේ යෙදෙමිනි. මෙය ඇගේ කොලිවුඩ් සම්ප්‍රාප්තිය ද විය. මෙම චිත්‍රපට බොක්ස් ඔෆීස් අතින් අසාර්ථක වූ අතර, අනුතරුව ඇය මලයාලම් සහ තෙලිඟු චිත්‍රපට කෙරෙහි යොමුවූයේ දෙමළ චිත්‍රපටවලින් ලැබෙන ආරාධනා මඳ වීම නිසායි. ඇය සිය තෙලිඟු සම්ප්‍රාප්තිය සනිටුහන් කළේ පෙල්ලයිනා කෝතලෝ චිත්‍රපටය තුළිනි. මෙහි ඇය සමග ජගපති බාබු චරිත නිරූපණය කළේ ය. මෙම චිත්‍රපටය හේතුවෙන් ප්‍රියාමණි ජනප්‍රියත්වයට පත් විය. ඇය දෙමළ චිත්‍රපට වෙත සිය යළි ආගමනය සනිටුහන් ක‍ළේ ජාත්‍යන්තර පැසසුමට පත් පරුතිවීරන් චිත්‍රපටය තුළිනි. අමීර් සුල්තාන් විසින් නිමවූ මෙහි ප්‍රධාන චරිතය නිරූපණය කළේ නවක නළු කාර්තික් සිවකුමාර් ය. අනතුරුව ඇය ජීවන් නම් නළුවා සමග ප්‍රධාන චරිත නිරූපණය කිරීමට තවත් දෙමළ චිත්‍රපටයකට අත්සන් තබා ඇත. පසුව ඇය මලයාලම් චිත්‍රපට ක්ෂේත්‍රයට පා තැබූයේ සත්‍යම් චිත්‍රපටය තුළිනි. නමුත් මෙම චිත්‍රපටයට හිමිවූයේ දුර්වල බොක්ස් ඔෆීස් ප්‍රතිචාරයන් ය. ඇය දෙමළ චිත්‍රපට අධ්‍යක්ෂකවරයකු මෙන්ම සිනෙමාරූපකයකු ද වන බාලු මහේන්ද්‍රාගේ 2005 චිත්‍රපටයක් වූ අදු ඔරු කාන කාලම් චිත්‍රපටය සමග සම්බන්ධ විය. මෙය මුදාහැරීමට පෙර බාබිත් පැවසූයේ "චිත්‍රපටය තුළ ප්‍රියාමණි විශිෂ්ට රංගනයක නියැළෙයි. ඇගේ ප්‍රතිභාව පුළුල් ඇගයුමට ලක්වනු ඇත" යනුවෙනි. අදු ඔරු කාන කාලම් විචාරක පැසසුමට ලක්වුවත්, බොක්ස් ඔෆීස් අතින් අසාර්ථක විය. කෙසේනමුත්, චිත්‍රපටයේ රංගන පතිභාව වෙනුවෙන් ඇය විචාරක පැසසුමට ලදුවා ය. 2006දී, ප්‍රියාමණි තෙලිඟු චිත්‍රපටයක් වූ පෙල්ලෛනා කෝතලෝහි ප්‍රධාන චරිතයක් නිරූපණය කළා ය. මෙම චිත්‍රපටය සුපිරි සාර්ථකත්වයක් ලද අතර, අනතුරුව ඇයට තෙලිඟු චිත්‍රපට තුනකටම ආරාධනා හිමි විය.

2007–වර්තමානය

අමීර් සුල්තාන් විසින් අධ්‍යක්ෂණය කළ 2007 වර්ෂයේ පරුතිවීරන් චිත්‍රපටය තුළින් ප්‍රියාමණි සිය රංගන ප්‍රතිභාව සනාථ කර පෙන්වූයේ ආර්ථික සාර්ථකත්වයක් ද සමගිනි. මෙහි ඇය සමග නවක නළු කාර්ති සිවකුමාර් ප්‍රධාන චරිත නිරූපණය සිදුකළේ ය. මදුරෛහි කුප්‍රකට තරුණ ගැමියකු පිළිබඳ මින් කියැවෙයි. විචාරක ඇගයුම් ලත් මෙම චිත්‍රපටය බොක්ස් ඔෆීස් වාර්තා තබමින් තිරගත වූයේ විස්මිත අයුරිනි. ප්‍රියාමණිගේ රංගන හැකියාව අවිවාදිතව පැසසුමට ලක් විය.Paruthi Veeran Tamil Movie Review – cinema preview stills gallery trailer video clips showtimes . Indiaglitz.com (24 February 2007). Retrieved on 2013-07-11.Movie Review : Paruthiveeran. Sify.com. Retrieved on 11 July 2013. මේ හේතුවෙන් ඇය ජාතික චිත්‍රපට සම්මානය, අනතුරුව දකුණු ෆිල්ම්ෆෙයාර් සම්මානය, තමිල් නාඩු ප්‍රාන්ත චිත්‍රපට සම්මානය සහ ආසියානු සහ අරාබි සිනමාව පිළිබඳ ඔෂීයන්ස් සිනේ‍ෆෑන් උළෙලේ සම්මානයක් ද හිමි කරගත්තා ය.

2007දී ඇය තවත් ආර්ථික වශයෙන් සාර්ථක චිත්‍රපට දෙකකට දායකත්වය සැපයූවා ය. එනම් යමඩොංගා නම් තෙලිඟු චිත්‍රපටය සහ මලෛකෝට්ටෛ නම් දෙමළ චිත්‍රපටයයි. 2008දී ඇය නැවත වරක් විචාරක පැසසුමට පාත්‍ර වූයේ මලයාලම් චිත්‍රපටයක් වූ තිරක්කථාහි ඇය නිරූපණය කළ චරිතය හේතුවෙනි. මෙය පසුකාලීන චිත්‍රපට නිළියක වූ ශ්‍රීවිද්‍යාගේ අරගලකාරී දිවිය පිළිබඳ කියැවෙන සත්‍ය චරිතයකි. ඇය නැවත වරක් සිය රංගන ප්‍රතිභාව වෙනුවෙන් ෆිල්ම්ෆෙයාර් සම්මානයක් හිමි කරගත්තා ය. 2008 වසරේ ඇගේ එකම දෙමළ චිත්‍රපටය වූයේ තෝට්ට චිත්‍රපටයයි.

2009දී ඇගේ දෙමළ චිත්‍රපට දෙකක් තිරගත විය. මේවා නම් මසාලා චිත්‍රපටයක් වූ ආරුමුගම් සහ මලයාලම් චිත්‍රපටයක් වූ Classmatesහි ප්‍රතිනිර්මාණය වූ නිනෛතාලේ ඉනික්කුම් චිත්‍රපටයයි. මින් පළමු චිත්‍රපටය ආර්ථික වශයෙන් අසාර්ථක විය. ඇගේ කුළුඳුල් කන්නඩ චිත්‍රපටය වූ රාම් ද ආර්ථික අතින් සාර්ථක විය. කෙසේනමුත් එම වසරේ නිකුත් වූ ඇගේ තෙලිඟු චිත්‍රපට තුනම, (ද්‍රෝනා, මිත්රුඩු, ප්‍රාවරඛ්‍යුඩු) බොක්ස් ඔෆීස් අතින් සාර්ථක වූයේ නැත. 2010දී ඇය උපහාසාත්මක චිත්‍රපටයක් වූ ප්‍රාන්චියේට්ටන් ඇන්ඩ් ද සේන්ට් චිත්‍රපටයට සම්බන්ධ වූ අතර, 2005 සිට දීර්ඝතම-කාලයක් ධාවනය වූ මලයාලම් චිත්‍රපටය බවට එය පත් විය. චිත්‍රපටය තුළ ඇය නිරූපණය කළ මුම්බායි පාදක කරගත් අලංකරණ ශිල්පිනියගේ චරිතයට ෆිල්ම්ෆෙයාර් නිර්දේශයක් හිමි විය.

අනතුරුව ඇය අධ්‍යක්ෂක මණි රත්නම්ගේ ද්වීභාෂා චිත්‍රපටයක් වූ  පිළිවෙලින් දෙමළ සහ හින්දි බසින් රාවණන් සහ රාවන් චිත්‍රපට සමග සම්බන්ධ වූවා ය. ඉන් මඳ කලකට පසු, බොලිවුඩ් අධ්‍යක්ෂක-නිෂ්පාදකවරයකු වූ රාම් ගෝපාල් වර්මා විසින් ඇයව සිය ත්‍රිභාෂා චිත්‍රපටය වූ රක්ත චාරිත්‍ර සඳහා සම්බන්ධ කරගන්නා ලදී. වර්මා විසින් ඇයව තෝරාගෙන තිබුණේ පරුතිවීරන් චිත්‍රපටයේ ජාතික සම්මාන හිමිවූ ඇගේ චරිතය දැකීමෙනි.Priyamani was uncertain in acting in Rakta Charitra. Entertainment.oneindia.in (23 March 2010). Retrieved on 2011-07-05. ඇගේ කන්නඩ චිත්‍රපටයක් වූ විෂ්ණුවර්ධන චිත්‍රපටය බ්ලොක්බස්ටර් වාර්තා තබමින් තිරගත විය. පසුව ඇය අන්නා බොන්ඩ් සමග සම්බන්ධ විය.Kannada Review: 'Only Vishnuvardhana' is racy . Ibnlive.in.com (11 December 2011). Retrieved on 2013-07-11. මෙම චිත්‍රපටය විචාරකයන් වෙතින් දුර්වල ප්‍රතිචාර ලද අතර, Rediffහි "2012 වසරේ වඩාත් කලකිරෙනසුලු කන්නඩ චිත්‍රපට" ලැයිස්තුවට එය ඇතුළත් කොට තිබිණි. එසේවුව ද, බොක්ස් ඔෆීස් අතින් එය සාර්ථක විය. ඇය බොලිවුඩ් චිත්‍රපටයක් වන චෙන්නායි එක්ස්ප්‍රස් සඳහා සිය නර්තන දායකත්වය ලබා දී ඇත.

ඇය මලයාලම් චිත්‍රපටයක් වන The True Storyහි රූගත කිරීම් සඳහා සහභාගී වූවා ය. එසේම ඇය රංගන දායකත්වය සැපයූ චණ්ඩී තෙලිඟු චිත්‍රපටය නිදහස් සටන්කාමියකුගේ මිණිපිරියකගේ චරිතයක් ඇය නිරූපණය කළා ය. 2014දී ඇය අම්බරීෂා නම් කන්නඩ චිත්‍රපටයේ රංගනයේ යෙදුණේ දර්ශන් සමග ය.

2014දී, ඇය PETA දැන්වීම් ව්‍යාපාරයකට පෙනී සිටියේ කූඩු කළ ව්‍යාඝ්‍රයන් සිටින සත්ත්වෝද්‍යාන වර්ජනය කරන මෙන් ජනයාගෙන් ඉල්ලා සිටිමිනි."Priyamani Turns Tigeress for PETA," The Times of India, 17 September 2014.

පෞද්ගලික දිවිය
2016 මැයි 27 දින පෞද්ගලික උත්සවයක දී ඇය මුස්තාෆා රාජ් සමග විවාහ ගිවිස ගත්තා ය.

 සම්මාන 
 හොඳම නිළිය සඳහා ජාතික චිත්‍රපට සම්මානය (2006) - පරුතිවීරන් - දෙමළ
 හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය (2006) - පරුතිවීරන්
 හොඳම නිළිය සඳහා ෆිල්ම්ෆෙයාර් සම්මානය - දෙමළ (2007) - පරුතිවීරන්
 හොඳම නිළිය සඳහා ෆිල්ම්ෆෙයාර් සම්මානය - මලයාලම් (2008) - තිරක්කථා
 හොඳම සහාය නිළිය සඳහා සැඬල්වුඩ් සතරු සම්මානය (2011) - විෂ්ණුවර්ධන
 හොඳම නිළිය සඳහා ෆිල්ම්ෆෙයාර් සම්මානය - කන්නඩ (2012) - චාරුලතා''

චිත්‍රපට නාමාවලිය
 වර්ෂය  චිත්‍රපටය  චරිතය  භාෂාව සටහන්2003  උල්ලම්  කවිතා  දෙමළ  එවරේ ආටගාදු  ප්‍රියාමණි  තෙලිඟු 2004  කණ්ගලාල් කෛදු සෙයි  විද්‍යා සදාගෝප්පන්  දෙමළ  සත්‍යම්  සොනා  මලයාලම් 2005  අදු ඔරු කාන කාලම්  තුලසි  දෙමළ  ඕට්ට නානායම්  රේෂ්මා මලයාලම් 2006  පෙල්ලෛනා කෝතලෝ  ලක්ෂ්මී  තෙලිඟු  මධු  මර්සි දෙමළ 2007  පරුති වීරන්  මුතාලගු  හොඳම නිළිය සඳහා ජාතික චිත්‍රපට සම්මානයහොඳම නිළිය සඳහා තමිල් නාඩු ප්‍රාන්ත චිත්‍රපට සම්මානයහොඳම නිළිය සඳහා ෆිල්ම්ෆෙයාර් සම්මානය - දෙමළහොඳම නිළිය සඳහා විජේ සම්මානය Toss  නෛනා තෙලිඟු  යමඩොංගා  මහේෂ්වරී  නව වසන්තම්  අංජලී  මාලෛකෝට්ටෛ  මාලර් දෙමළ 2008  තොට්ටා  නලීනා  හරේ රාම්  අංජලී  තෙලිඟු  තිරක්කථා  මාලවිකා  මලයාලම් හොඳම නිළිය සඳහා ෆිල්ම්ෆෙයාර් සම්මානය - මලයාලම් King  තෙලිඟු  විශේෂ නිරූපණය 2009  ද්‍රෝනා ඉන්දු මිත්රුඩු  පුතිය මුඛම්  අංජනා  මලයාලම්  ආරුමුගම්  යාමිනී දෙමළ  නිනෛතාලේ ඉනික්කුම්  මීරා  ප්‍රාවරඛ්‍යුඩු  සෛලජා  තෙලිඟු  රාම්  පූජා  කන්නඩ 2010  ෂම්බෝ ශිව ෂම්බෝ  මූනිම්මා තෙලිඟු  සද්‍යම්  සුහානි  ගොලිමාර්  පවිත්‍රා  රාවණන්  වෙන්නීලා  දෙමළ  රාවන්  ජමුනි  හින්දි  ප්‍රංචියේට්ටන් ඇන්ඩ් ද සේන්ට්  පද්මාශ්‍රී  මලයාලම්  එනෝ ඕන්තාරා  මධුමතී  කන්නඩ  රක්ත චාරිත්‍ර II  භාවනි  හින්දි  රාගදා  අෂ්ටලක්ෂ්මි තෙලිඟු 2011  රාජ්  මෛතිලි  විෂ්ණුවර්ධන  මීරා  කන්නඩ  හොඳම සහාය නිළිය සඳහා සැඬල්වුඩ් තරු සම්මානය ක්ෂේත්‍රම්  නාග පෙණ්චලම්මා,සෝහිනී අගර්වාල්  තෙලිඟු 2012  කෝ කෝ  කෝවේරි කන්නඩ  Anna Bond  මීරා  Grandmaster  දීප්ති  මලයාලම් චාරුලතා  චාරු,ලතා  දෙමළ කන්නඩ  හොඳම නිළිය සඳහා ෆිල්ම්ෆෙයාර් සම්මානය - කන්නඩහොඳම නිළිය සඳහා SIIMA සම්මානයහොඳම නිළිය සඳහා සුවර්ණා චිත්‍රපට සම්මානය2013  ලක්ෂ්මි  ප්‍රියා   චෙන්නායි එක්ස්ප්‍රස්  හින්දි  ගීතයක විශේෂ නිරූපණය චණ්ඩී  ගංගා/චණ්ඩී  තෙලිඟු 2014  Alice: A True Story  ඇලිස්/උමා මලයාලම්  න්ජංගලුදේ වීට්ටිලේ අතිදිකාල්  භාවනා  අම්බරීෂා  ස්මිතා කන්නඩ 2016  කතේ චිත්‍රකතේ නිර්දේශන පුත්තනා  ගීතාංජලී  කල්පනා 2  කල්පනා  දාන කායොනු ජුම්මි  ඉදොල්ලේ රාමායණ  සුශීලා මාන ඌරි රාමායණම්  තෙලිඟු2017 චෞකා  මාරියා ඩි’සූසා කන්නඩ අංගුලිකා  ව්‍යූහ  ගයාත්‍රි රූගත කෙරෙමින් පවතියි කාමිනීද්වජා

රූපවාහිනිය
 වර්ෂය  වැඩසටහන  දායකත්වය  භාෂාව  නාළිකාව සටහන්2013 ප්‍රේමතෝ මී ලක්ෂ්මී ආරාධිත  තෙලිඟු ඊටීවී තෙලිඟු2014 Big Screen මලයාලම්කයිරාලි ටීවීඕනසල්ලාපම් මලයාලම්ACV D 4 Dance විනිසුරු මලයාලම් මලවිල් මනෝරමා 2015  D2 - D 4 Dance මලයාලම් , ඒෂියාවිෂන් රූපවාහිනී සම්මාන 2015 - හොඳම කීර්තිමත් විනිසුරු Dancing Star 2 කන්නඩ  ඊටීවී කන්නඩ මජා ටෝකීස්ආරාධිතකන්නඩ2016  Kings of Dance විනිසුරුදෙමළ  ස්ටාර් විජේ  D3 - D 4 Dance  මලයාලම්  මලවිල් ම‍නෝරමා  , ඒෂියාවිෂන් රූපවාහිනී සම්මාන 2016 - හොඳම කීර්තිමක් විනිසුරු Dancing Star 3  කන්නඩ  කලර්ස් කන්නඩ මජා ටෝකීස් ආරාධිතකන්නඩBadai Bungalow මලයාලම්ඒෂියානෙට්JB junctionමලයාලම්කෛරාලි ටීවීGet Set Chat මලයාලම්කෞමුදි ටීවී  Laughing Villaමලයාලම්සූර්යා ටීවීComedy Super Night 2මලයාලම්ෆ්ලවර්ස් ටීවීඔන්නුම් ඔන්නුම් මූනුමලයාලම්මලවිල් මනෝරමාඅලිතෝ සරාදගා තෙලිඟු ඊටීවී තෙලිඟු2017Weekend With Ramesh කන්නඩ සී කන්නඩ 2017-වර්තමානයD4 junior v/s seniorsවිනිසුරු මලයාලම්මලිව්ල මනෝරමා

ආශ්‍රේයයන්

බාහිර සබැඳි



Category:ඉන්දියානු නිරූපිකාවෝ
ප්‍රවර්ගය:21 වන සියවස තුළ ඉන්දියානු නිළියෝ
Category:1984 උපත්
Category:පාලක්කාඩ්හි නිළියෝ
Category:මලයාලම් සිනමාවේ නිළියෝ
Category:මලයාලි-නොවන කේරළවරු
Category:තමිල් නාඩු ප්‍රාන්ත චිත්‍රපට සම්මාන ජයග්‍රාහකයෝ
Category:ෆිල්ම්ෆෙයාර් සම්මාන දකුණ ජයග්‍රාහකයෝ
Category:ජීවත්වන්නෝ
Category:හොඳම නිළිය ජාතික චිත්‍රපට සම්මානය ජයග්‍රාහිකාවෝ
Category:කන්නඩ සිනමාවේ නිළියෝ
Category:දෙමළ සිනමාවේ නිළියෝ
Category:මලයාලම් රූපවාහිනියේ නිළියෝ
Category:තෙලිඟු රූපවාහිනියේ නිළියෝ
Category:ඉන්දියානු රූපවාහිනී නිළියෝ
Category:දෙමළ රූපවාහිනී නිළියෝ
Category:බැංගලෝරයේ නිළියෝ
Category:ඉන්දියානු චිත්‍රපට නිළියෝ
Category:හින්දි සිනමා‍වේ නිළියෝ
Category:කන්නඩ රූපවාහිනියේ නිළියෝ
Category:තෙලිඟු සිනමාවේ නිළියෝ